पेडणेः पेडणे पालिका आनी तुयें पंचायत हांचे मदीं 1992 सावन सुरू आशिल्लो शीमे वाद सुटावो करपा खातीर मांद्रेचो आमदार जीत आरोलकार आनी पेडण्याचो आमदार प्रवीण आर्लेकार हांणी आतां फुडाकार घेतला. तांणी पालिका मंडळ, तुयें पंचायत मंडळ, गट विकास अधिकारी हांची जोड बसका घेवन व्हो वाद सुटावो करपा खातीर मुळावी चर्चा सुरू केली.
 पेडणे पालिका अस्तित्वांत येवचे पयलीं पेडणे ही पंचायत आशिल्ली. पंचायतीची पालिका जातगीर महसूल वाठारां विशीं पालिका आनी तुयें पंचायती मदीं शीमे वयल्यान वाद सुरू जाल्लो. तो सुटावो करपाचो ठोस असो यत्न कोणेच करूंक नाशिल्ल्यान आयज मेरेन तो आसा. आनी आरोलकार आनी आर्लेकारान सामोपचारान सो सुटावो करपांत लक्ष घातलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 